Vine amb la bici a la FESC 2018 – 30 Días en Bici
sábado	27	octubre	10:00
Fabra i Coats, Sant Andreu
Vine amb la bici a la FESC 2018
El 27 i 28 d’octubre, Biciclot serà present al recinte de la Fabra i Coats que acollirà la VII Fira d’Economia Solidària de Catalunya i que enguany té com a lema: ‘D’aquelles llambordes, aquestes alternatives’.
La Fira és un aparador de tots els productes i serveis necessaris per cobrir les necessitats de la vida quotidiana de les persones: habitatge, alimentació, cooperativisme, serveis a persones i empreses, finances i assegurances ètiques, energies renovables, etc.
Aquest esdeveniment anual reuneix la gran diversitat d’experiències i pràctiques de l’economia social i solidària del territori català. Els i les que us decidiu acostar-vos a la Fira ens hi trobareu amb un estand amb informació dels nostres serveis al costat de les nostres companyes de Barabara, la presència dels bicicargos i bicicletes de segona mài el Punt d’Inspecció Tècnica de Bicicletes (ITB).
A més, el dissabte 27 a les 18.40 h oferirem la xerrada “La Bicicleta com a paradigma del canvi des del Mercat Social “, a la sala Empar Coloma.
No dubtis en venir en bici a la Fira, et regalarem una posada a punt i gaudiràs de pàrquing de bicis. A més, les persones amb mobilitat reduïda podran fer un tomb pel recinte amb el tricicle de transport de persones (aquesta iniciativa s’enquadra en el projecte pilot En bici sense edat).
Per als més menuts, no faltarà el nostre habitual circuit d’habilitats.
A més, el mateix 28 d’octubre oferirem un itinerari en bicicleta Bicibarris, que recorrerà els barris de Poble Nou i Sant Andreu i acabarà el seu recorregut a la Fabra i Coats.